पाठ 25
देवाला दुष्ट आत्म्यांवर सामर्थ्य आहे
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	31

	उद्देश
	प्रभू येशू ख्रिस्ताला दुष्ट आत्म्यांवर सामर्थ्य आहे हे शिकवणे.

	शिक्षकाची तयारी
	हा पाठ तयार करताना येशूने सैतानावर आणि वाईटावर विजय मिळवला याबद्दल देवाची स्तुती करा आणि तुम्ही, तुमचे विद्यार्थी व ख्रिस्ती विश्वासणाऱ्यांना दुष्ट आत्म्यांची भीती बाळगण्याची गरज नाही, कारण ते प्रभू येशू ख्रिस्ताच्या सामर्थ्याच्या आणि अधिकाराच्या अधीन आहेत, याबद्दल त्याचे आभार माना. मग लूक 8:26-39 आणि पाठ योजना वाचा व अभ्यासा

	पाठांतर वचन
	1 योहान 4:4
तुमच्यामध्ये असलेला आत्मा जगातील लोकांमध्ये असलेल्या आत्म्यापेक्षा अधिक सामर्थ्यवान आहे.



पाठ योजना
प्रस्तावना
रविवार शाळा सुरू होण्यापूर्वी सुमारे 6 किंवा 8 मोठ्या मुलांना पाठाच्या सुरुवातीला मदत करतील का ते विचारा. त्यांची संख्या सम असावी आणि मुलींपेक्षा मुलांना हे कदाचित अधिक आवडेल. पाठाच्या सुरुवातीला तुमच्या मदतनीसांना समान संख्येच्या दोन संघांत विभागून रस्सीखेच नावाचा खेळ खेळा. प्रत्येक संघाचा नेता शिक्षक असू शकतो.
प्रत्येक संघसदस्य आपल्या पुढच्या व्यक्तीची कंबर धरतो. नेते हात धरतात. दोन नेत्यांमध्ये जमिनीवर एक खूण केली जाते. “सुरू” म्हटल्यावर प्रत्येक संघाने दुसऱ्या संघाला खुणेपलीकडे ओढण्याचा प्रयत्न करायचा. संघसदस्यांनी एकमेकांना सोडू नये. हा खेळ एकदा खेळा आणि मग मुलांना आपापल्या जागी पाठवा.
पाठाचे मुख्य मुद्दे
	1.तो खेळ मजेदार होता, पण समजा तुमच्या डोक्यात अशी रस्सीखेच चालू असती तर. तुम्ही वेडे व्हाल. एके दिवशी येशू अशा एका माणसाला भेटला. चित्र 31 दाखवा. हा माणूस शुद्धीत नाही. तो कसा जगत होता आणि त्याला काय झाले होते ते वर्णन करा. त्याच्या शरीराला अनेक दुष्ट आत्म्यांनी पछाडले होते (ते त्यांच्या ताब्यात होते), लूक 8:27,29-30.
	2.एके दिवशी येशू त्याला कसा भेटला त्याचे वर्णन करा. दुष्ट आत्म्यांना येशू कोण आहे हे माहीत होते आणि त्यांनी त्यांच्यावरील त्याचे सामर्थ्य ओळखले, लूक 8:28.
	3.येशूने त्या माणसातून दुष्ट आत्म्यांना बाहेर निघण्याची आज्ञा दिली आणि त्यांना डुकरांमध्ये जाऊ दिले. येशूला सर्व दुष्ट आत्म्यांवर सामर्थ्य आहे. ‘सेना’ (लेगियोन) नावाच्या माणसातून भुतांना निघून जावे लागले कारण येशू कोणत्याही भुतापेक्षा कितीतरी अधिक सामर्थ्यवान आहे, लूक 8:32-33. भुते किंवा दुष्ट आत्मे येशूला भितात. येशूचे सामर्थ्य दुष्ट आत्म्यांविषयीची आपली भीती दूर करू शकते.
	4.‘सेना’ नावाचा माणूस नव्या माणसासारखा झाला होता, लूक 8:35. त्याने येशूसोबत राहू का असे विचारले पण येशूने त्याला करण्यासाठी एक नवे काम दिले, लूक 8:39. तो बदललेला माणूस होता.
उजळणी
पाठ थोडक्यात पुन्हा सांगा आणि येशूला असलेल्या अधिकारामुळे आणि सामर्थ्यामुळे तो इतर लोकांनी दुष्ट, वेडा, धोकादायक आणि वाचवता न येणारा मानलेल्या माणसाला मदत करू शकला यावर भर द्या. देवाला काहीही अवघड नाही.
आपला प्रतिसाद
पाठांतर वचन शिकवा
शिकवताना समजावून सांगा की याचा अर्थ ख्रिस्ती माणसामध्ये असलेला देवाचा पवित्र आत्मा जगातील कोणत्याही आत्म्यापेक्षा अधिक सामर्थ्यवान आहे. दुष्ट आत्मे आपले नुकसान करू शकत नाहीत कारण आपण येशूची मदत मागतो तेव्हा तो आपले रक्षण करतो.

